**OBJAVA PROGRAMA OBRAZOVANJA ZA STJECANJE VIŠE RAZINE KVALIFIKACIJE**

Na temelju članka 24. stavka 4. Zakona o odgoju i obrazovanju u osnovnoj i srednjoj školi (Narodne novine, broj 92/2010, 105/2010-isp., 90/2011, 16/2012, 86/2012, 94/2013, 152/2014, 7/17, 68/18, 98/19, 64/20)  i Pravilnika o uvjetima i načinima nastavka obrazovanja za višu razinu kvalifikacije (Narodne novine, broj 8/2016.), Tehnička škola Bjelovar **objavljuje programe obrazovanja za stjecanje više razine kvalifikacije**.

Učenik koji je završio obrazovni program u trajanju od tri godine može nastaviti obrazovanje u četverogodišnjem strukovnom programu obrazovanja u statusu redovitoga učenika.

**Programi**

**- strojarski računalni tehničar**

**- elektrotehničar**

**- tehničar za računalstvo**

**- građevinski tehničar**

Obrazovanje radi stjecanja više razine kvalifikacije može se nastaviti, u pravilu, **unutar istoga obrazovnog sektora** u kojemu je stečeno prethodno strukovno obrazovanje.

Učenik može nastaviti obrazovanje za višu razinu kvalifikacije u roku od dvije godine od dana završetka niže razine srednjega obrazovanja, odnosno od završetka trogodišnjega obrazovnog programa.

Srednje obrazovanje radi stjecanja više razine kvalifikacije učenik nastavlja u skladu sa zakonima koji uređuju djelatnost odgoja i obrazovanja u osnovnoj i srednjoj školi i strukovno obrazovanje.

Obrazovanje može nastaviti učenik čiji **prosjek ocjena svih razreda**srednjega strukovnog obrazovanja u prethodno završenome strukovnom obrazovanju iznosi **najmanje 3,50** zaokruženo na dvije decimale.

Ostvarivanje prava nastavka obrazovanja za višu razinu kvalifikacije Škola uvjetuje **polaganjem razlikovnih odnosno dopunskih ispita**koje određuje Nastavničko vijeće Tehničke škole Bjelovar. Učenik, odnosno roditelj ili skrbnik malodobnoga učenika obvezan je **do 5. srpnja tekuće školske godine** podnijeti Školi **pisani zahtjev** za nastavkom obrazovanja uz koji je obvezan priložiti izvornike ili ovjerene preslike prethodno stečenih razrednih svjedodžbi i svjedodžbe o završenom obrazovanju.

Zahtjev se šalje na obrascu koji je sastavni dio ovog poziva.

Učenik kojemu je odobren nastavak obrazovanja za višu razinu kvalifikacije upisuje se u Školu putem **upisnice** dostupne na mrežnim stranicama ministarstva nadležnog za obrazovanje.

**Nastavak obrazovanja za višu razinu kvalifikacije u statusu redovitoga učenika**

Na temelju članka 24. stavka 4. Zakona o odgoju i obrazovanju u osnovnoj i srednjoj školi (Narodne novine, broj , 92/2010, 105/2010-isp., 90/2011, 16/2012, 86/2012, 94/2013, 152/2014, 7/17, 68/18, 98/19, 64/20), ministar znanosti, obrazovanja i sporta donio je ***Pravilnik o uvjetima i načinima nastavka obrazovanja za višu razinu kvalifikacije***. Ovim pravilnikom utvrđuju se uvjeti i načini nastavka obrazovanja za višu razinu kvalifikacije *u statusu redovitoga učenika*. Pravilnik je izašao u Narodnim novinama broj 8 od 23.01.2016.

U Bjelovaru, 4. lipnja 2021.

Klasa : 602-03/21-01/03

Urbroj : 2103-67-01-21-1